**AIŠKINAMASIS RAŠTAS**

**SAVIVALDYBĖS TARYBOS SPRENDIMO PROJEKTUI „DĖL SOCIALINIO BŪSTO NUOMOS SĄLYGŲ PAKEITIMO“**

**1. Sprendimo projekto esmė, tikslai ir uždaviniai.**

Sprendimo projektu yra siūloma patenkinti savivaldybės socialinio būsto, esančio *(duomenys neskelbtini)* nuomininkės J. K. (*duomenys neskelbtini)* prašymą pakeisti būsto nuomos sąlygas, nes pagal 2014 metų Metinės gyventojo (šeimos) turto (įskaitant gautas pajamas) deklaracijų duomenis nurodytos nuomininkės ir jos šeimos narių deklaruotos pajamos daugiau kaip 20 proc. viršija Paramos būstui įsigyti ar išsinuomoti įstatymo (toliau- Įstatymas) 11 straipsnio 2 dalies 2 punkte nustatytą pajamų dydį. Dėl šios priežasties teisę į socialinio būsto nuomą nuomininkė yra praradusi.

**2. Projekto rengimo priežastys ir kuo remiantis parengtas sprendimo projektas.**

Socialinis būstas *(duomenys neskelbtini)* (2 kambariai, 66,96 kv. m bendro naudingo ploto) Klaipėdos miesto savivaldybės administracijos direktoriaus 2011 m. vasario 3 d. įsakymu Nr. AD1-254 buvo išnuomotas J. K. *(duomenys neskelbtini)* 5 asmenų šeimai. Vykdydama Įstatyme nustatytą prievolę, nuomininkė pateikė Savivaldybės administracijai savo ir kartu gyvenančio pilnamečio sūnaus 2014 metų Metines gyventojo (šeimos) turto (įskaitant gautas pajamas) deklaracijas. Nagrinėjant jų duomenis buvo nustatyta, kad socialiniame būste gyvenančios šeimos (šiuo metu 4 asmenų) pajamos yra 39042 Lt ir 26 proc. viršija Įstatymo 11 straipsnio 2 dalies 2 punkte nurodytą didžiausią pajamų dydį, nustatytą 4 asmenų šeimoms, gyvenančioms Klaipėdos mieste, - 30992 Lt.

Paramos būstui įsigyti ar išsinuomoti įstatymo, įsigaliojusio 2015 m. sausio 1 d., 20 straipsnio 6 dalyje yra nustatyta, kad savivaldybės taryba, asmens ar šeimos prašymu, įvertinusi socialinio būsto poreikį savivaldybėje, gali priimti sprendimą šį būstą nuomoti kaip savivaldybės būstą rinkos kainomis, jei asmens ar šeimos, nuomojančio (nuomojančios) socialinį būstą, deklaruotas turtas (įskaitant gautas pajamas) už kalendorinius metus daugiau kaip 20 procentų viršija Įstatymo 11 straipsnio 2 dalyje nustatytus metinių pajamų ir turto dydžius.

Nors socialinio būsto poreikis Klaipėdos miesto savivaldybėje išlieka stabiliai didelis, siūloma tenkinti nuomininko prašymą, nes nuomininkė iš buto išsikelti nenori. Nuomininkė supažindinta su nuomos pakeitimo sąlygų pasekmėmis ir galimybėmis.

**3. Kokių rezultatų laukiama.**

Savivaldybės tarybai priėmus sprendimą bus patenkintas nuomininkės prašymas ir užtikrintos jos šeimos teisės į tolesnę būsto nuomą rinkos sąlygomis.

**4. Sprendimo projekto rengimo metu gauti specialistų vertinimai.**

Neigiamų specialistų vertinimų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Sprendimui įgyvendinti lėšų nereikia.

**7. Galimos teigiamos ar neigiamos sprendimo priėmimo pasekmės.**

Nėra.

Socialinio būsto skyriaus vedėja Danguolė Netikšienė